section_heading: Za vrijeme Bizanta i Osmanskog Carstva
paragraph_text: 1204. godine nakon pada Konstantinopola u ruke križara, Arta je postala sjedište Epirske Despotovine koja se na vrhuncu svoje moći prostirala se od Drača te preko cijele sjeverozapadne Grčke, Tesalije i sjeverozapadne Makedonije. Nakon toga gradom kratkotrajno vlada talijanska velikaška obitelj Orsini (1318. – 1337.) Potom Artom upravlja Srpsko Carstvo (1337. – 1359.), pa za njima albanski rodovski klan (1359. – 1416.) Potom gradom upravljaju talijanski velikaši iz obitelji Tocco; Carlo II Tocco i Leonardo III Tocco.